Siva

Sivos oazė (, siv. Isiwan) – oazė Egipto vakaruose, Libijos dykumoje, apie 50 km į rytus nuo Libijos sienos. 80 km ilgio ir 20 km pločio oazė yra nuošaliausia Egipto gyvenamoji vietovė su 23 tūkst. gyventojų. Nemažą jų dalį sudaro berberai, kalbantys vietine sivų kalba – gerokai besiskiriančia nuo kitų berberų kalbų. Pagrindinis verslas yra žemdirbystė, ypač datulių ir alyvuogių auginimas.


 Istorija 
Yra įrodymų, kad oazėje gyventa jau X tūkstantmetyje pr. m. e. Tačiau nežinoma jokių sąsąjų su Senovės Egiptu iki pat 26 dinastijos (apie VII a. pr. m. e.). Apie IV a. pr. m. e. čia išgarsėja Amono orakulas, kai jame buvo palaimintas Aleksandras Didysis (331 m. pr. m. e.). Šioje vietovėje vėliausiai Egipte (tik XII amžiuje) įsigalėjo islamas. Prie Egipto oazė oficialiai prijungta 1819 m.

 Istoriniai paminklai 
Visų pirma – tai Sivos senamiestis, vadinamoji Šali tvirtovė. Taip pat yra išlikę orakulo kolonos, Romos laikų nekropolis, Kleopatros baseinai (natūralus sieringas šaltinis).

 Gyvenimas oazėje 
Oazių gyventojai dažniausiai verčiasi žemdirbyste. Augina javus, daržoves, sodina vaismedžius. Statant namus, svarbiausia apsisaugoti nuo kaitrių saulės spindulių. Už pajamas, gautas pardavus oazėse išaugintus vaisius ir daržoves, gyventojai perka prekių kurios lengvina darbą, gerina gyvenimo sąlygas.

 Nuorodos 
 Sivos oazės svetainė

Kategorija:Transsacharinė prekyba
Kategorija:Egipto oazės